**Eurodisneyland pri Paríži v termíne 4. - 7.5.2012**

 **Záväzná prihláška**

Záväzne sa prihlasujem na výlet v dňoch 4.-7.5.2012, organizátorom ktorého je Občianske združenie Family Friends, Hraničiarska 34, 851 10, Bratislava. Zároveň sa zaväzujem dodržiavať povinnosti účastníka výletu uvedené vo všeobecných podmienkach účasti na výlete/zájazde, ktoré sú neoddeliteľnou súčasťou tejto prihlášky/objednávky.

**Meno a priezvisko: .............................................................................................................**

**Adresa:.................................................................................................................................**

**Číslo OP alebo pasu: .........................................................................................................**

**Rodné číslo: ........................................................................................................................**

**Telefónne číslo: ..................................................................................................................**

**Podpis: :................................................................**

Druhý spolucestujúci :

Meno a priezvisko: ...............................................................................................................

Rodné číslo: ........................................................................................................................

Číslo OP alebo pasu: ..........................................................................................................

Telefónne číslo:....................................................................................................................

Podpis: :................................................................................................................................

Deti:

Meno a priezvisko: .............................................................................................................

Rodné číslo: .......................................................................................................................

Číslo OP alebo pasu: .......................................................................................................

Podpis zákonného zástupcu:..............................................................................................

(Vyplniť v prípade neplnoletosti dieťaťa)

Meno a priezvisko: ..............................................................................................................

Rodné číslo: ........................................................................................................................

Číslo OP alebo pasu: .........................................................................................................

Podpis zákonného zástupcu:...............................................................................................

(Vyplniť v prípade neplnoletosti dieťaťa)

Výlet sa uskutoční v sobotu 4.-7.5.2012 . Zúčastniť sa ho môžu rodiny, jednotlivci a deti. Deti do 18 rokov je možné prihlásiť iba v sprievode dospelej osoby, ktorá bude za ne zodpovedať. Odchod autobusu je predbežne

**o 14:30 hod.** z parkoviska pred Miestnym úradom v Čunove. Predpokladaný návrat do Bratislavy je **o 12:00 hod.** v pondelok 7.5.2012. Cena výletu je **125,- Eur/osobu**. V cene je zahrnutá doprava a ubytovanie s raňajkami. Vstupné do Eurodisneylandu si každý hradí sám (53-59 €, deti do 3 rokov majú vstup zadarmo). Prihlásiť sa je možné formou odovzdania tejto prihlášky a zaplatenia účastníckeho poplatku, najneskôr do  **1.2.2012,** alebo do zaplnenia kapacity autobusu. Bližšie informácie: 0907 107 539.

**Miesto, Dátum:** ............................................................................

**Potvrdenie OZ Family Friends**...................................................

**Zaplatená suma:** .......................................................................

 **Všeobecné podmienky účasti na výletoch/zájazdoch občianskeho združenia Family Friends**

**1. Prihlásenie**

Prihlásenie na výlet je platné na základe prijatia záväznej prihlášky (objednávky) a po uhradení 100 % ceny za výlet. V prípade obsadzovania posledných miest na výlete/zájazde bude OZ Family Friends obsadzovať tieto miesta podľa termínu uhradenia ceny za zájazd.

**2. Platba**
Zaplatiť môžete v hotovosti.

**3. Cena**

Cena výletu/zájazdu je stanovená dohodou medzi OZ Family Friends a prihláseným. Cena sa môže zvýšiť max. o 8%

v dôsledku zmeny kurzu alebo v dôsledku zvýšenia cien služieb dodávateľov. Zvýšenie ceny do 8% nie je považované za dôvod odstúpenia prihláseného od výletu a v tomto prípade platia storno podmienky podľa bodu "Storno podmienky".

**4.** **Podmienky účasti na zájazde**

Podmienkami účasti na zájazde organizovanom Family Friends sú:

1. vznik zmluvného vzťahu podpísaním potvrdením objednávky/prihlášky zo strany organizátora.
2. zaplatenie zájazdu v celkovej cene.
3. dostavenie sa včas k odchodu na zájazd s platným cestovným dokladom (pasom) a ostatnými dokladmi potrebnými k účasti na zájazde (prihláška, doklad o zaplatení a pod.). Všetci klienti starší ako 5 rokov musia mať platný cestovný doklad.

**5. Storno podmienky**
Ak prihlásený účastník odstúpi od výletu, bude mu vrátená doposiaľ zaplatená čiastka, znížená o storno poplatky. Odstúpenie zo výletu/zájazdu je prihlásený povinný oznámiť písomne. Pri odstúpení od zmluvy je prihlásený povinný uhradiť OZ skutočne vzniknuté náklady, najmenej však nasledovné storno poplatky:

* Viac ako 61 dní - 20% z ceny zájazdu, dopravy, ubytovania
* Od 60 do 50 dní - 30% z ceny zájazdu, dopravy, ubytovania
* Od 49 do 40 dní - 40% z ceny zájazdu, dopravy, ubytovania
* Od 39 do 30 dní - 60% z ceny zájazdu, dopravy, ubytovania
* Od 29 do 20 dní - 80% z ceny zájazdu, dopravy, ubytovania
* Od 19 do 09 dní - 90% z ceny zájazdu, dopravy, ubytovania
* Od 09 do 0 dní - 100% z ceny zájazdu, dopravy, ubytovania

Uvádzané čiastky platia pre 1 osobu bez rozdielu veku. Ďalej si OZ bude nárokovať storno poplatky vo výške 100% spojené s vízami a ich zabezpečením, nedostavením sa na zájazd (100% z ceny zájazdu, leteniek, lodnej a inej prepravy).

Storno poplatky sa nebudú nárokovať:

**a/** ak si objednávateľ za seba zabezpečí náhradníka. Pôvodný objednávateľ a nový objednávateľ spoločne a nerozdielne zodpovedajú za zaplatenie ceny zájazdu a úhradu nákladov, ktoré OZ v súvislosti so zmenou objednávateľa vzniknú. V tom prípade sa mu vráti ním zaplatená cena zájazdu znížená o manipulačný poplatok
30 € a storno poplatky spojené s vízami, letenkami a ich zabezpečením, pričom náhradník si víza a letenky zabezpečuje sám a na vlastné náklady.

**b/** z dôvodu zrušenia objednávky/prihlášky na výlet/zájazd z dôvodu zmeny ceny zájazdu o viac ako 8 %. V tomto prípade je objednávateľ povinný tak urobiť písomne do 3 dní od oznámenia zmeny ceny.

**c/** pri zrušení zájazdu z dôvodov nepredvídateľných skutočností (vis maior), napr. prírodná katastrofa, vážna politická situácia a pod. (nie pri ochorení, pracovných či rodinných povinnostiach, prípadnom úmrtí zákazníka) a taktiež pri nedostatočnom počte účastníkov na zájazde.

**6. Zmeny a zrušenie výletu/zájazdu**
Právo na zmeny v má OZ Family Friends v nasledovných prípadoch:

* v dôsledku nepriaznivých klimatických podmienok
* v dôsledku neočakávaných politických zmien
* v prípade ohrozenia bezpečnosti klientov
* pri nenaplnení minimálneho počtu klientov, nutného pre poskytnutie služby.

**7. Práva a povinnosti organizátora**

V prípade, že nastanú mimoriadne okolnosti brániace organizátorovi dodržať zmluvné podmienky vyplývajúce z objednávky, môže organizátor zájazd odložiť, zmeniť jeho trasu, druh dopravy, miesto ubytovania, prípadne ho zrušiť. Každú takúto zmenu je povinný organizátor neodkladne oznámiť klientovi.

Pri zrušení zájazdu zo strany organizátora pre nízky počet klientov je organizátor povinný vrátiť všetky peňažné úhrady.

Pri závažných zmenách programu, ceny, miesta ubytovania a pod. je organizátor povinný uvedenú zmenu písomne oznámiť klientovi. V prípade, že klient neodstúpi od zmluvy v lehote do 5 kalendárnych dní od doručenia oznámenia o zmenách, má organizátor za to, že s ich zmenami súhlasí.

Organizátor má právo, a to bez následkov porušenia zmluvy, jednostranne prevádzať operatívne zmeny programu, prípadne poskytovanie služieb v priebehu zájazdu, pokiaľ z vážnych dôvodov nie je možné zaistiť pôvodne dohodnutý program, prípadne služby. Organizátor musí dodržať zabezpečenie náhradného programu, prípadne služieb s rozsahom a kvalitou zhodnou s pôvodnými podmienkami, ktoré boli dohodnuté v zmluve. Pokiaľ organizátor zaistí ako náhradné plnenie služby v rovnakej alebo vyššej kvalite ako bolo v zmluve dohodnuté, sú ďalšie prípadné nároky klientov voči organizátorovi vylúčené a klient túto skutočnosť berie na vedomie a podpisom zmluvy ich schvaľuje.

Organizátor nezodpovedá za prípadné meškanie dopravných prostriedkov z titulu technických a prevádzkových dôvodov (zhoršenej prejazdnosti ciest a hraničných prechodov, z dôvodov nepriaznivého počasia, havárie a pod.).

Organizátor zájazdu si vyhradzuje právo pri predaji zájazdov, že nie je povinný zabezpečovať doobsadenie lôžkovej kapacity.

**8. Práva a povinnosti klienta**

Klient má právo na riadne poskytnutie potvrdených a zaplatených služieb. Pokiaľ bez zavinenia organizátora klient dohodnuté služby nevyčerpá, nemá právo na ich náhradu.

Klient má právo prepravovať dopravným prostriedkom jeden kus cestovnej batožiny (max. do 15kg) a 1 kus príručnej batožiny (max. do 5kg) na klienta, (klientom nie je možné prepravovať kartóny a prepravky s nápojmi a pod.). V prípade leteckej dopravy je klient povinný rešpektovať prepravné podmienky príslušnej leteckej spoločnosti.

Klient je povinný dodržiavať všetky podmienky zájazdu v zmysle uzatvorenej zmluvy, vrátane doby príchodu a odchodu a svojim správaním nerušiť ostatných klientov zájazdu. Klient je povinný dostaviť sa na miesto nástupu včas, a to najneskôr 15 minút pred plánovaným odchodom. Ak sa klient v lehote určenej nedostaví včas na miesto nástupu, je povinný si dopravu zabezpečiť sám a na vlastné náklady. Za platné miesto nástup sa považuje miesto, ktoré je uvedené na zmluve o obstaraní zájazdu, prípadne v inom dojednanom dokumente.

Organizátor zájazdu nezodpovedá za prípadné finančné škody klienta v mieste pobytu, napríklad, ak klient stratil alebo mu boli odcudzené doklady alebo batožina. Klient je povinný si na vlastné náklady zabezpečiť náhradné doklady.

Všetky závady a odchýlky od objednaných služieb je klient povinný oznámiť bezodkladne po ich zistení na mieste zástupcovi organizátora zájazdu a poskytnúť dostatočnú súčinnosť pri ich odstránení. O uplatnení tohto práva je potrebné urobiť písomný záznam v spolupráci so zástupcom organizátora.

Klient je povinný odovzdať ubytovanie pred odchodom v takom stave, v akom bolo pri jeho príchode. V prípade, že počas zájazdu klient poškodí ubytovacie zariadenie prípadne jeho vybavenie, je povinný uvedenú škodu oznámiť správcovi lokality a organizátor zájazdu môže požadovať od klienta náhradu škody.

V prípade preobsadenia ubytovacieho zariadenia má klient právo na náhradné ubytovanie rovnakého štandardu prípadne vyššieho. Ak sú náklady spojené s ubytovaním v náhradnom hoteli nižšie než pôvodné, vyplatí organizátor zájazdu rozdiel v cene klientovi a v opačnom prípade, ak sú náklady spojené s ubytovaním v náhradnom hoteli vyššie než pôvodné, zaväzuje sa organizátor zájazdu doplatiť príslušný rozdiel.

Klient je osobne zodpovedný za jeho platný cestovný doklad, pričom platnosť dokladu musí byť podľa zákonom stanovených požiadaviek danej krajiny. Akékoľvek náklady, ktoré vzniknú nedodržaním týchto podmienok sú na náklady účastníka zájazdu.

Klient má právo kedykoľvek odstúpiť od zmluvy za podmienok stanovených v týchto podmienkach a pri dodržaní storno podmienok. Zároveň má právo na vrátenie príslušnej sumy v nadväznosti na storno podmienky.

V prípade skupinových zájazdov, má objednávateľ zájazdu povinnosť oboznámiť účastníkov zájazdu s týmito všeobecnými zmluvnými podmienkami. Objednávateľ svojim podpisom potvrdzuje, že túto povinnosť si splnil voči účastníkom zájazdu.

Prihláška pre skupinovú klientelu platí pre všetky osoby uvedené priamo v zmluve alebo v priloženom zozname účastníkov. Za zmluvné plnenie záväzkov týchto osôb ručí objednávateľ ako za plnenie svojich vlastných záväzkov.

Objednávateľ sa zaväzuje pri ucelenej skupine klientov zaslať menný zoznam účastníkov zájazdu najneskôr 60 dní pred prvým dňom plánovaného nástupu na zájazd.

Klient má právo na reklamáciu v súlade s Reklamačným poriadkom a príslušnými zákonnými ustanoveniami.

**9. Záverečné ustanovenia**

Tieto všeobecné zmluvné podmienky vstupujú do platnosti dňom 01.01.2012.

Tieto podmienky pre účasť na zájazdoch organizovaných OZ Family Friends sú súčasťou objednávky/prihlášky na výlet/ zájazd. Jej podpísaním objednávateľ (klient) potvrdzuje, že tieto podmienky pozná, súhlasí s nimi a prijíma ich. Organizátor zájazdu nenesie zodpovednosť za následky, ktoré postihnú klienta, ak ich nebude rešpektovať.